 Akizungumza na gazeti hili jana, Wakili Kuuli alisema jana na leo wanapitia fomu za wagombea pamoja na nakala za vyeti vyao, na ili kujiridhisha watakwenda kuomba kuhakiki baraza la mitihani.“Kuna suala la kujiridhirisha na elimu ya mgombea hivyo kamati tupo makini tutaomba baraza la mitihani kuthibitishia elimu zao ili kusiwepo na shaka yoyote juu ya sifa za wagombea,” alisema Kuuli.Pia Wakili Kuuli alipongeza mwamko mkubwa wa wanafamilia ya soka kwani idadi kubwa ya wagombea inaonesha jinsi watu wanavyofatilia soka. Uchaguzi wa TFf umepangwa kufanyika Agosti 12 mwaka huu, Dodoma ambapo wagombea 74 wamejitokeza kuchukua fomu za kuwania nafasi mbalimbali. Kati ya wagombea hao, 58 wameomba ujumbe wa kamati ya utendaji, 10 wameomba nafasi ya urais na sita wameomba kugombea nafasi ya makamu wa rais.